CELEX: E2017J0002
Language: ro
Date: 2017-11-14 00:00:00
Title: Hotărârea Curții din 14 noiembrie 2017 în cauzele conexate E-2/17 și E-3/17, Autoritatea AELS de Supraveghere/Islanda (Directiva 89/662/CEE – Controale veterinare –Restricții la import – Carne proaspătă și produse din carne prelucrată, ouă și lapte)

15.3.2018   
            
            
               RO
            
            
               Jurnalul Oficial al Uniunii Europene
            
            
               C 97/9
            
         HOTĂRÂREA CURȚII
   din 14 noiembrie 2017
   în cauzele conexate E-2/17 și E-3/17,
   Autoritatea AELS de Supraveghere/Islanda
   
      (Directiva 89/662/CEE – Controale veterinare –Restricții la import – Carne proaspătă și produse din carne prelucrată, ouă și lapte)
   
   (2018/C 97/05)
   În cauzele conexate E-2/17 și E-3/17, Autoritatea AELS de Supraveghere/Islanda – CERERI privind acțiuni în constatare a faptului că Islanda nu și-a îndeplinit obligațiile care decurg din actul menționat la punctul 1 din partea 1.1 a capitolului I din anexa I la Acordul privind Spațiul Economic European (Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne), astfel cum a fost modificat și adaptat la acord în temeiul Protocolului 1 și prin adaptările sectoriale din anexa I și, în special, articolul 5 din act, prin menținerea în vigoare:
   
               (i)
            
            
               a unui sistem de autorizare pentru importul de carne proaspătă și produse din carne, după cum se prevede în articolul 10 din Legea islandeză nr. 25/1993 și articolele 3-5 din Regulamentul islandez nr. 448/2012;
            
         
               (ii)
            
            
               a unui sistem de autorizare pentru importul de carne proaspătă și produse din carne, astfel cum se prevede la articolul 10 din Legea islandeză nr. 25/1993 și la articolul 3 litera (e) și la articolul 4 din Regulamentul islandez nr. 448/2012;
            
         
               (iii)
            
            
               a unui sistem de autorizare pentru importul de lapte nepasteurizat și de produse lactate prelucrate din lapte nepasteurizat și a unor cerințe suplimentare, astfel cum au fost prevăzute la articolul 10 din Legea islandeză nr. 25/1993, la articolul 3 litera (f) și la articolele 4 și 5 din Regulamentul islandez nr. 448/2012, precum și a unei interdicții de comercializare a produselor lactate importate, prelucrate din lapte nepasteurizat, astfel cum a fost prevăzută la articolul 7a din Regulamentul islandez nr. 104/2010; precum și
            
         
               (iv)
            
            
               a unei practici administrative prin care li se solicită importatorilor să facă o declarație și să obțină o aprobare pentru importul de ouă și produse lactate tratate, cum este cea stabilită în contextul aplicării Regulamentului islandez nr. 448/2012,
            
         Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a emis, la 14 noiembrie 2017, hotărârea al cărei dispozitiv prevede următoarele:
   
               1.
            
            
               Constată faptul că Islanda nu și-a îndeplinit obligațiile care decurg din articolul 5 al actului menționat la punctul 1 din partea 1.1 a capitolului I din anexa I la Acordul privind Spațiul Economic European (Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne), astfel cum a fost modificat și adaptat la acord în temeiul Protocolului 1 și al anexei I, prin menținerea în vigoare:
               
                           (i)
                        
                        
                           a unui sistem de autorizare pentru importul de carne proaspătă și produse din carne, astfel cum se prevede la articolul 10 din Legea islandeză nr. 25/1993, la articolul 3 litera (a) și la articolele 4 și 5 din Regulamentul islandez nr. 448/2012;
                        
                     
                           (ii)
                        
                        
                           a unui sistem de autorizare pentru importul de ouă proaspete și produse din ouă, astfel cum se prevede la articolul 10 din Legea islandeză nr. 25/1993, la articolul 3 litera (e) și la articolul 4 din Regulamentul islandez nr. 448/2012;
                        
                     
                           (iii)
                        
                        
                           a sistemului de autorizare pentru importul de lapte nepasteurizat și de produse lactate prelucrate din lapte nepasteurizat prevăzut la articolul 3 litera f) și articolul 4 din Regulamentul islandez nr. 448/2012, precum și a cerințelor suplimentare privind anumite brânzeturi, prevăzute la articolul 5 al treilea paragraf din Regulamentul islandez nr. 448/2012; și
                        
                     
                           (iv)
                        
                        
                           a unei practici administrative prin care li se solicită importatorilor de ouă și produse lactate tratate să prezinte autorității naționale competente date care să ateste că produsele au fost tratate în conformitate cu legislația națională.
                        
                     
         
               2.
            
            
               Respinge celelalte capete ale cererii.
            
         
               3.
            
            
               Dispune suportarea cheltuielilor de judecată de către Islanda.